**ИЗВЕШТАЈ О САМОВРЕДНОВАЊУ РАДА УСТАНОВЕ ЗА 2017/18. ГОДИНУ**

|  |
| --- |
| **Тим за самовредновање** Чланови Актива за самовредновање, за радну 2017/18. годину:Милана Јовићевић, психолог (координатор Тима), Снежана Јоцић, васпшитач, Биљана Бошњак, педагог, Елза Фаркаш, медицинска сестра-васпитач у јасленој групи, Снежана Флего, помоћник директора-координатор ВО рада, Мирјана Гуриновић, помоћник директора за прву педагошку јединицу, Виолета Лошонци Слука, помоћник директора за прву педагошку јединицу, Дајана Шимић, помоћник директора за трећу педагошку јединицу, Јасмина Кукић, педагог, Марина Пиуковић, васпитач у у зрасномешовитој групи на (прилагођени монтесори програм на хрватском језик), Снежана Давчик Дутина, родитељ. |
| **Избор области самовредновања**Годишњим планом самовредновања за радну 2017/18. годину планирано је и реализовано самовредновање Простора вртића кроз све стандарде квалитета који дефинишу квалитет простора. Након састанака Актива за самовредновање у октобру месецу, дошли смо до закључка да би предмет самовредновања требало проширити и освежити податке из свих области ради писања Развојног плана за наредни период. Предмет самовредновања су све области квалиета, са посебним задатаком да су провери да ли за неке стандарде квалиетеа недостају подаци прикупљени од родитеља, запослених.**Контекст и опис процеса самовредновања**Централни предмет самовредновања ове школске године је био простор вртића, унутрашњи и спољашњи. Васпитачи, стручни сарадници и родитељи су вредновали просторе вртића на различите начине у оквиру стручних актива и едукација. Покренуто је акционо истраживање које има за циљ унапређење простора у јаслицама у вртићу Мандарина. Овај пројекат се проширио на цео вртић. Васпитачи из јаслених група у вртићу Цицибан и Полетарац такође су покренути различитим идејамаза унапређење простора вртића. Чланови Актива за самовредновање су се поделили у радне групе и свака радна група је прикупила податке за одређену област квалитета и сачинила извештај и издовјила приоритете.Методологија самовредновања: - анализа документације установе - Предшколски програм, Годишњи план, Развојни план,-анализа остале документације установе (документација а правне службе , акта установе, записници руководећих, стручних и саветодавних органа установе, документација о раду тимова установе),-документација о раду директора, помоћника директора, стручних сарадника,-увид у документацију васпитне групе (књиге неге и во-рада, књиге во-рада, васпитача, ИОП документација)-посматрање простора вртића (унутрашњост вртића и двориште)-дискусије у којима су учествовали васпитачи, стручни сарадници и родитељи- разговор са децом у групи, посматрање деце - интервју и упитник за родитеље- акциона истраживањаПрикупљени подаци су анализирани, интерпретирани и сачињен је извештај. Анализом резулатата издвојиле су се јаке стране и слабости у раду.  |
| 1. **ОБЛАСТ: ПРЕДШКОЛСКИ ПРОГРАМ, ГОДИШЊИ ПЛАН, РАЗВОЈНИ ПЛАН**
 | **Опис и процена квалитета** |
| У Установи постоје документа која су сачињена у складу са прописима. У Развојном плану Установе, Годишњем плану рада Установе и Предшколском програму видљиве су специфичности везане за делатност. У Развојном палу постоје јасно дефинисане мисија и визија која покрећу развој у правцу индивидуализације, интегрисаног учења и укључивања свих интересних група. У Годишњем плану рада Установе су оперативно разрађени структурни елементи Предшколског програма и за сваку програмску целину су издвојени приоритетни циљеви за текућу годину. Развојни план Установе израђен је на основу резултата самовредновања Приоритетни задаци из Развојног плана Установе уграђени су у план рада појединих стручних актива и у приоритете на основу којих се прави план стручног усавршавања. Приоритети и активности из Развојног плана нису систематски уграђени у планове свих актива, тимова и појединачне планове директора и стручних сарадника. У припремању докумената Установе учествују родитељи, васпитачи, медицинске сестре-васпитачи и стручни сарадници. Родитељи су у активни учесници Тимова вртића у оквиру којих у сарадњи са васпитачима и медицинским сестреме-васпитачима одређују приоритете за даљи развој васпитно-образвоног рада и израду акционих планова за унапређење васпитно- образвоног рада. У оквиру Годишљег плана рада Установе, такође, постоје планови рада Савета родитеља и Управног одбора. Представници локалне заједнице су укључени у заједничко планирање пројеката са представницима из истанове.Документа Установе садрже програме и планове з пружање подршке деци и породици. У Годишњем плану рада Установе постоји план сарадње са родитељима, програми за пружање подршке деци и породици. Предшколски програм садржи програме за подршку деци и породици. У ГПР предшколске установе наведене су одговорности, динамика и начин реализације Програма заштите деце од насиља, злостављања и занемаривања Наведени су циљеви, принципи Програма, спољашња и унутрашња заштитна мрежа, план рада тима,акциони план превентивних и интервентних активности за спречавање насиља |
| 1. **ОБЛАСТ: ВАСПИТНО-ОБРАЗОВНИ РАД**
 | **Опис и процена квалитета** |
| Вредновање квалитета физичке средине реализовали смо кроз дискусије на стручном активу медицинских сестара и састанцима васпитача укључених у хоризонталну ецалуацију. Закључили смо да су простори у којима бораве деца јасленог узраста оскудно опремљени и нису у складу са дечијим потребама. То су често мали простори. већином је средишњи део собе празан а зидови су скривени великим ормарима. Већина играчака није деци приступачна, већ им васпитач даје играчке по својој процени. Двориште ретко користе и најчешће није прилагођено њиховом узрасту. Потребно је простор организовати тако да омогућава самосталну активност, активност у мањој и у великој групи деце. Потребно је просторе обогатити изазовним, неструктуираним материјалима (природни, рециклажни, сензорне табле, скривалице, реквизити и одећа за игр улога). Такође је потребно све просторе вртића осмислити и уредити за дечију игру и учење.Социјална средина у вртићу осмишљена је тако да подстиче развој и учење деце, да се у групама негује отворена комуникација, да се уважавају различитости, поштују договорена правила понашања и стварају прилике за интеракцију деце различитих узраста. Планирање ВО рада се прописно документује и сва документација је доступна. У план рада интегрисане су језичке и културолошке особености деце у групи. Васпитачи планирају активности и уређују средину за учење користећи различите изворе садржаја. У неким вртићима, сарадњи са децом и родитељима планирају се мањи пројекти на нивоу групе или вртића, преко тимова вртића у форми заједничких креативних радионица, излета и радних акција. Потребно је више уважавати непосредни животни контекст деце и узети га у обзир процесу планирања и реализације ВО рада. Такође, потребно је више укључити локалну заједницу и родитеље у планирању ситуација за учење деце (да деца уче са другим одраслим, да други одрасли учествује у планирању)Учење деце у вртићу се одвија кроз различите активности прилагођене њиховим потребама и актуелним дешавањима. Распоред дневних активности прилагођен је узрасним карактеристикама деце. Потребна је већа индивидуализација у организацији дневног одмора, адаптације и васпитно-образовног радаВаспитачи омогућују да се активности у вртићу спроводе са што мање празног хода. Активности су најчешће одвијају у соби вртића, фронталним обликом рада који се смењује са слободним активностима. Активности и ситуације за учење треба више прилагодити различитим стиловима учења деце и више организовати могућности за учење у малим групама. Потребно је повећати време боравка деце напољу. У мењању и обогаћивању средине за учење у мањој мери учествују деца и родитељи. У већини ВО група не постоји кутак или полица са неструктуираним материјалима. Циљеви и задаци из ИОП-а су интегрисани у планове: у циљевима, задацима, материјалима и средствима за рад. Принципи интегрисаног и кооперативног учења нису видљиво укључени у осмишљавање игре и активности деце. Процес адаптације деце се одвија по програму „заједно у адаптацији“.према ком се обављају припреме, реализација и евалуација процеса адаптације деце. Потребно је обезбедити индивидуализовани план адаптације за свако дете (и у јаслама и у старијим групама) у сарадњи са породицом.  |
| 1. **ОБЛАСТ: ДЕЧИЈИ РАЗВОЈ И НАПРЕДОВАЊЕ**
 | **Опис и процена квалитета** |
| Деца су активно укључена и мотиваисана за игре и активности у вртићу. У одређеном броју вртића постоји партнерски однос у коме деца и васпитачи заједно учествују у истраживању и решавању проблема, док је у другима васпитач доминантан и он је носилац знања које преноси деци. Деци је потребно омогућити више различитих активности у којима могу преузимати различите улоге (истраживач, сарадник, водитељ, презентатор, посматрач,...). Праћење напредовања деце у развоју се обавља континуирано, употребом различитих инструмената за праћење развоја у већини група. Постоје тешкоће у имплементацији уочених промена у у план групе и у процес индивидуализације рада. |
| 1. **ОБЛАСТ: ПОДРШКА ДЕЦИ И ПОРОДИЦИ**
 | **Опис и процена квалитета** |
| У Предшклској усатанови "Наша радост" се врши анализа ризика безбедности која је полазна основа за обезбеђивање сигурне и безбедне средине. Анализа стања безбедности у Програму заштите деце од насиља, злостављања и занемаривања је у складу са упутством из Приручника за примену Посебог протокола за заштиту деце од насиља, злостављања и занемаривања у у образовно-васпитним установама. Васпитачи и родитељи процењују да је потрбно обезбедити улазе у дворишта и вртиће, ограде и реквизите на двориштима.Установа има Програм заштите деце од насиља, занемаривања и злостављања, Тим за заштиу деце од насиља занемаривања и злостављања који планира превентивне и интервентне активности. Тим прати структуру Установе тј. централни Тим (директор, секретар, стручни сардници, помоћници директора и представник родитеља) и подтимови на нивоу вртића (помоћник директора, шеф вртића, педагог, психолог и родитељ). У свим вртићима постоји Програм заштите, плакати са Протоколом поступања у ситуацијама насиља, обрасци за евиденцију насилних ситуација. Постоји унутрашња заштитна мрежа која реагује у свим случајевима насиља. Постоје тешкоће у препознавању насиља и дефинисању нивоа насиљ. Тада Тим консултује Школску управу. Установа сарађује са спољашњом заштитном мрежом. У установи се поштују законски прописи о спровођењу превентивних мера безбедности од заштите од пожара. Такође се поштују прописи о едукацији запослених за пружање прве помоћи. У Установи постоје различити начини информисања родитеља али они нису циљано планирани за упознавање родитеља и запослених о правима детета. Информације о правима детета родитељи добијају кроз одређене програме ("Заједно у адаптацији", "Самопоштовање", "Вртић по мери детета").У Установи се прилком уписа деце поштују критеријуми које је преписало Министарство. Постоје тешкоће у одређеним објектима у поштовању норматива о броју деце у васпитној групи, па у два објекта имамо 1.5 групу деце јасленог узраста.У Установи постоји и спроводи се програм превентивно-здравствене заштите деце. Води се евиденција о деци која имају право на бесплатан боравак у вртићу или на нижу цену боравка. Програм социјалне заштите Установе не садржи превентивне мере, план акције у случају утврђивања потребе одрђеног детета или породице за социјално заштитом. Установа сарађује са Центром за социјални рад и Локалном самоуправом, али нема програмом предвиђених облика сарадње. За децу се обезбеђује исхрана усклађена са бројем сати које деца проведу у вртићу. Редовно се врши контрола хране. Васпитачи и родитељи процењују да је портебно прилагодити исхрану узрасту деце (јасле, старија деца)Постоји програм сарадње са породицом у: Предшколском програму који је операционално разрађен у Годишњем плану рада Установе. У књигама рада васпитача постоји план сарадње са породицом и прецизирани су облици сарадње. Установа сарађује са Локалном самоуправом, Центром за социјални рад и другим организацијама. Постоји сарадња са Едукативним центром Рома у циљу укључивања све ромске деце у предшколски програм, али у планским документима нема планираних активности и начина праћења и евалуације овог програма. У установи се предузимају мере за редовно похађање предшколског програма.На нивоу васпитних група се организују различити облици пружања подршке родитељима у циљу развијања родитељских компетенција али су број и врста тих активности веома неуједначени од групе до групе. Родитељи процењују да им је потребна већа подршка од педагога, психолога и логопеда. Пружање подршке од стране васпитача у циљу јачања родитељских компетенција родитељи процењују као адекватну.  У Установи се реализују програми који имају улогу јачања родитељских компетенција и индивидуализовном приступу породици: "Заједно у адаптацији", "Заједно у поласку у школу", "Ја полазим у школу", "Моја изложба", инклузивни програм "Вртић по мери детета".Индивидуални састанци са родитељима се планирају на нивоу групе и води се евиденција о реализацији, али се често укључују само родитељи чија деца имају неке проблеме. Васпитачи наводе да са свим родитељима имају свакодневну размену информација.Присутни су сви облици сарадње са родитељима, али се заступљеност појединих облика разликује у зависности од вртића и васпитача.Најзаступљениј облик сарадње по процени родитеља је информативни родитељски састанак. У великој мери је присутна писана комуникација и свакодневне размене између васпитача и родитеља. Велико је интересовање и одазив родитеља за креативне радионице, излете и радне акције.  У свим вртићима је формиран тим вртића који чине родитељи, васпитачи, стручни сарадници и помоћници директора. Задатак тима је да испита потребе и васпотно-образовне ставове родитеља тог вртића и да сачини акциони план за унапређење услова за спровођење ВО рада. |
| 1. **ОБЛАСТ: ЕТОС**
 | **Опис и процена квалитета** |
| У предшколској установи "Наша радост" у Суботици сви подаци се пажљиво чувају. Васпиатчи процењују да се права других и њихова приватност поштују, да се разговори о детету обављају на прикладан начин и на прикладном, за то одрешеном месту. Резултати упитника за родитеље указују да 33% испитаних родиртеља се делимично слаже, а 11% испитаних родитеља се неслаже са том тврдњом. Овако разнолика мишљења у вези са овом тврдњом можемо да тумачимо тиме, да неки вртићи немају посебне просторије у којима се обављају разговори са родитељима. Такође је честа пракса да ре разговори са родитеаљима обављају на вратима собе, па се у току те комуникације повремено размењују садржаји који нису примеррени ситуацији (о понашању детета, прекршајима које је дете извршило, ...)У Установи се примењује активна политика против насиља и дискриминације над децом. Формиран је Тим за заштиту деце од злостављања, занемаривања и дискриминације. Деца и васпитачи учествују на различитим манифестацијама ако је то одобрио директор.У Установи постоји потребна документација (Правилник о понашању деце, родитеља и запослених у Предшколској установи "Наша радост", Протокол о сигурносно заштитним мерама и поступању у ризичним ситуацијама) којом се регулише понашање и одговорност свих. У случају непоштовања норми и правила, предутимају се предвиђене мере. Промоција вртића и његов углед израз су заједничког ангажовања запослених кроз организацију манифестација (Клинцијада, Дечија недеља), , реализацију различитих пројеката на нивоу групе, вртића или установе ) еколошки пројекти, е Твининг пројекти,Еразмус+ пројекти, учествовање на различитим манифестацијама за децу, стручним скуповима, стручним удружењима, ...Примери добре праксе се размењују у оквиру рада стручних актива и кроз процес хоризонталне евалуације.Постоје информатори о различитим програмима (Добродошлица, Заједно у адаптацији за јаслице и з вртић, Водич за родитеље- На путу до школе, Зрелост детета за полазак у школу, Агресивност и решавање конфликата, Дисциплиновање детета)Рад Установе се презентује преко веб странице Установе, телевизије, радија и новина. У предшколској установи је потребно унапредити сарадњу и међусобна информисаност између руководећих, стручних и саветодавних органа. Тимови вртића обезбеђују реализацију различитих врста активности у којима сарађују васпитачи, медицинске сестре-васпитачи, стручни сарадници, помоћници директора и родитељи, као и представници локалне заједнице. На основу извештаја о реализацији активности из акционих планова вртића увиђа се да постоји потреба за унапређивање тимског рада свих запослених у поједином вртићу, заједничком планирању и реализацији васпитно-образовних активности у виду пројеката. Процене запослених и родитеља у смислу пријатности амибијента и утиска добордошлице се разликује од вртића до вртића. У великом броју вртића нема посебних просторија за разговоре са радитељима, него се за ту сврху користе канцеларије за васпитаче, тако да уређење тог простора није опремљено у ту сврху. Прилазне рампе постоје у ваома малом броју вртића. Ходници у неким вртићаима не омогућавају дуже задржавање родитеља у вртићу. На огласним таблама вртића се налазе све потребне информације за родитеље (имена васпитача, радно време вртића и васпитача, програм рада, ритам дана, јеловник, ...). У ходницима вртића има мање паноа са дечијим радовима због безбедносних разлога и пожарног пута. У вртићима нема предвиђеног места где родитељи могу да седну и сачекају дете. Установа формира стручне тимове за израду и реализацију разних пројеката. Теме и пројекти се реализују најчешће на нивоу једне васпитне групе, али смо у претходном периоду интезивно радили на стварању тимске атмосфере у вртићима, што је резултирало заједничким планирањем активности за унапређење рада вртића. Васпитачи из различитих педагошких јединица имају прилику да размењују своја искуства на стручним активима. У Установи је такође започет процес хоризонталне евалуације који је васпитачима омогућио квалитетну размену и учење. У установи постоји стална сарадња и размена искуства између радних јединица. Васпитачи и деца остварују сарадњу са основном школом на нивоу објекта/групе. Сарадња се остварује кроз посете деце из вртића и ученика у ОШ вртићима уз заједничку активност (заједничко учешће у манифестацијама, приредбама...). Васпитачи и деца реализују сарадњу са различитим институцијама (културним, образовним ...) у циљу остварења програмских циљева. |
| 1. **ОБЛАСТ: ОРГАНИЗАЦИЈА РАДА И РУКОВОЂЕЊЕ**
 | **Опис и процена квалитета** |
| У Установи руководећи органи подстичу континуирано стручно усавршавање свог васпитног-образовног кадра. Директор континуирано врши самовредновање свог рада на основу ког планира лични професионални развој. Директор и руководећи органи подстичу и развијају сарадњу са другим организацијама, установама и локалном заједницом. Руководство надзире све сегменте рада Установе. Стручни сарадници остварују педагошко-инструктивни рад у оквиру Установе. У Установи је оформљен тим за самовредновање који континуирано спроводи процес самовредновања рада целокупне Установе. На основу резултата самовредновања предлажу се мере које је потребно предузети да би се унапредио квалитет ВО рада. Директор посредно (преко помоћника директора) учествује у раду стручних тимова формираних у оквиру Установе. Постоји значајан отпор запослених према променама и иновацијама. Педагошке јединице нису фукнционалне, већ само формално постоје. ВО рад се не планира и не реализује по педагошким јединицама. Закони и прописи се селективно поштују. Систем подршке запосленима није усаглашен. Сарадња између директора, помоћника директора и стручних сардника је отежана у смислу јасних порука и задужења, усаглашених поступака према васпитачима, информисању. Запослени сматрају да нису правовремено обавештени о кључним стварима које процењују као круцијалне за успешно обављање свог рада. Запослени су од стране руководства селективно укључени у процес доношења одлука.  |
| 1. **ОБЛАСТ: РЕСУРСИ**
 | **Опис и процена квалитета** |
| У ПУ обезбеђени су потребни људски ресураи. Запослено је одговерајући број васпитача и стручних сарадника који имају прописане квалификације. Број осталих запослени у складу са прописима и њихове квалификације су одговарајуће. У рад ПУ се укључују стажисти и волонтери.План предшколске установе за професионални развој је утемељен на редовном самовредновању.Запослени се стручно усавршавају у складу са годишњим планом стручног усавршавања. Не постоје протоколи за праћење примене свих знања стечених путем стручног усавршавања. За поједине програме постоје протоколи за редовнбо праћење и евалуирање примене стечеинх знања. Приправници се уводе у посао у складу са законским нормама. Васпитачи и стручни сарадници тимским радом доприносе унапређење квалитета ВО рада. У Установи се континуирано врши обука за оспособљавање ВО радника да врше континуирану самоевалуацију.  У Установи постоје вртићи чији простор за рад није у складу са нормативом. Опремљеност дидактичким материјалима није у свим ВО групама у складу са нормативом.  |
| **Предложене мере** | **Начин праћења** |
| **Прва област:** * више укључити васпитаче и родитеље у израду докумената и више их информисати о примени докумената;
* приближити запосленима и родитељима појмове Годишњи план, Развојни план,...; на ВО већу изнети приоритете како би се ускладили планови рада актива са Развојним планом.

**Друга област:** * више уважавати непосредни животни контекст,
* увжавти различите стилове учења,
* користити све просторе вртића, различите облике рада (мале групе, велике групе,...);
* више укључити родитеље и локалну заједницу (да деца уче са другим одраслим, да други одрасли учествује у планирању, да се родитељи више укључе за израду плана адаптације за групу);
* већа индивидуализација: дневни одмор, исхрана, више боравка напољу.

**Трећа област:** * едуковати васпитаче из области интегрисаног учења и пројектног планирања
* организовати простор за већу партиципацију деце у животу и раду вртића
* омогућити већу флексибилност у померању намештаја у току године

**Четврта област:** * унапредити исхрану деце у складу са потребма различитих узраста
* повећати безбедност деце у вртићу (обезбедити улазе и дворишта).

**Пета област:** * организовати заједничке пројекте на нивоу тима вртића;
* унапредити сарадњу између водећих, саветодавних и стручних органа;
* унапрдити информисаност о процедурама и реаговњу у различитим случајевима,
* обучити васпитаче за рад на рачунару, коришћење савремених технологија у раду са децом.

**Шеста област**: * Побољшати доследно поштовање норми којима је регулисано понашање и одговорност свих
* Побољшати сарадњу и информисаност између руководећих, стручних и саветодавних органа
* Побољшати међуљудске односе међу запосленима
* Побољшати систем информисања у Установи
* Побољшати организациону структуру у Установи
* Унапредити процедуре у Установи у циљу да буду ефикасније и једноставније
* Унапредити одговорности,улоге,задужења и поштовање рокова

**Седма област:** * све просторе уредити и опремити намештајем и материјалима за учење (ходник, двориште, ...);
* прилагодити простор деци са посебним потребама;
* набавка намештаја који је прилагођен деци тј. повећава партиципацију деце и према њиховим потребама
 | * Развојни план установе
* Извештај о реализацији развојног плана
 |